গ্রিক পুরাণ
ঐতিহাসিক হেরোডোটাস ও ডিওডোরাস সিকিউলাস এবং ভূগোলবিদ পসানিয়াস ও স্ট্র্যাবো গ্রিক বিশ্ব পরিভ্রমণ করে তাঁদের শোনা অসংখ্য স্থানীয় পুরাকথা লিপিবদ্ধ করেন। এগুলির অনেকগুলিই অল্পজ্ঞাত পাঠান্তর। বিশেষত হেরোডোটাস বিভিন্ন প্রথাসমূহের উৎস সন্ধান করেন এবং প্রাচ্য ও গ্রিসের ঐতিহাসিক ও পৌরাণিক মূলের পার্থক্যটি আবিষ্কার করেন।
শ্বর
অনেক গ্রিক শ্বর প্রাচীন ইন্দো-ইউরোপীয় রীতি থেকে নেওয়া হয়েছে। উদাহরণস্বরূপ, দেবীদের মধ্যে গ্রিক ভোরের দেবী "ঈওস", যা ইন্দো-ইউরোপীয়তে "ঊষা" রোমান "অরোরা", লাটভিয়ায় "আউসেক্লিস"; এবং দেবতাদের মধ্যে গ্রিক দেবতাদের প্রধান "জিউস", যা লাতিনে "দিউস", প্রাচীন জার্মানে "জিও", ইন্দো-ইউরোপীয়তে "দায়াউস"। গ্রিক পুরাণে দ্বাদশ অলিম্পিয়ান ছিলন আফ্রোদিতি, অ্যাপোলো, অ্যারিস, আর্টেমিস, অ্যাথেনা, ডিমেটার, হেফাস্টাস, হেরা, হার্মিস, হেস্তিয়া, পসাইডন, ও জিউস। এছাড়া অন্যান্য গুরুত্বপূর্ণ শ্বর ছিল দিওনিসাস, হেডেস, ও হেরাক্লিস।